**ТЕХНИЧЕСКА СПЕЦИФИКАЦИЯ**

за възлагане на обществена поръчка с предмет: „Абонамент за право на ползване на правно-информационна система за нуждите на МЗХ за период от 2 години – сървърно приложение и за преносими компютри“.

1. Предназначение
2. Предмет

Целта на този документ е да определи необходими функционални характеристики и изисквания по предоставяне право за ползване на правно-информационна система, за осигуряване служителите на МЗХ на достъп до актуална информация в областта на правните дейности.

1. Изисквания към предложението на участника и срок за изпълнението на поръчката

Участникът предоставя оферта за ползване на правно-информационна система, чрез която ще осигури характеристиките и изискванията, необходими за достъп на служителите на МЗХ до актуална информация в областта на правните дейности. Участникът посочва цена за срок на ползване от 2 години.

1. **Срок за пускане в експлоатация**

До 5 (пет) работни дни от сключването на договора, изпълнителят следва да е стартирал изпълнението на услугата и предоставянето достъпа до правно-информационна система на служителите на министерството.

1. Функционални изисквания:

Информационната система е необходимо да предоставя актуален достъп до:

* Актове на българското законодателство - пълните текстове – кодекси, закони, укази, постановления, правилници, наредби, тарифи и др. – действащи и отменени, стари редакции включващи членовете и текстовете;
* Законопроекти и стенограми на Народното събрание;
* Актове на Президента, Народното събрание, Министерски съвет, министерствата, кореспонденция на Министерство на финансите, Комисия за защита на конкуренцията, актове на други министерства и ведомства;
* Практика на Конституционния съд;
* Съдебна практика с анотирани решения на съдилищата, ВАС и ВКС, на АС при БТПП;
* Решения на Европейския съд по правата на човека;
* Практика на Апелативните съдилища;
* Държавен вестник - официален и неофициален раздел;
* Статии по правни проблеми;
* Библиография на издаваната правна литература;
* Речник на легалните дефиниции;
* Версия на английски език на нормативните актове и процедурите;
* Английско-български юридически речник.

Информационната система трябва да има модул за предоставяне на информация за фирмите и лицата с източници от Търговски регистър, регистър БУЛСТАТ, НИС Делфи, НОИ, НАП.

Правно-информационната система трябва да дава възможност на потребителите да работят бързо и лесно, посредством:

* Предоставяне на модерен интерфейс;
* Възможност за филтриране на съдебната практика - по членове, алинеи и букви;
* Наличие на бележник с календар и уведомяване;
* Юридически календар със сроковете, посочени в законодателството и възможност за автоматично напомняне;
* Експорт на текст в MS Word, (.rft или .doc или .docx файлов формат);
* Възможност за сравнение на текстове от различни редакции;
* Търсене на актовете по абревиатура;
* Възможност за настройване на нормативната база със задна дата на действие;
* Търсене на документи с близко съдържание на текущия;
* Достъп до стари редакции на актовете и на всеки отделен член;
* Наличие на хипервръзки и препратки между свързани документи;
* Възможност за справка за свързани физически и юридически лица;
* Възможност за добавяне на потребителски бележки;
* Възможност за копиране и разпечатване на актове и текстове от тях;
* Възможност за информиране на потребителя, за актовете влизащи и излизащи от сила за периода време, през който не е отваряна системата;
* Диспозитиви на съдебните решения.

3. Допълнителни изисквания:

* Да се осигури възможност за работа на 600 работни места в централната сграда на МЗХ и на 80 за мобилен (web) достъп;
* Актуализация на системата следва да се извършва след всеки брой на ДВ. Време за актуализация след публикуване на ДВ: от 10 минути до 1440 минути;
* Необходимо е да е налице възможност и за изтегляне от интернет на актуализация след всеки брой на ДВ;
* Срок на абонамента – 2 (две) години или до сключване на договор с централен доставчик на аналогична услуга за нуждите на цялата държавна администрация;
* Предложеният софтуер да може да бъде инсталиран на сървърна операционна система: MS Windows Server 2003/2008/2012;
* Клиентската част да може да работи на работни станции с операционна система MS Windows ХР/7/8/8.1/10;
* Да е налична възможност за автоматична и ръчна актуализация на базата данни;
* Да има възможност за настройка на времевия интервал за стартиране на автоматичната актуализация;
* Изпълнителят да осигури точка за контакт, за подаване на заявка при възникнал проблем през (е-мейл, телефон и/или helpdesk система);
* Изпълнителят да осигури за своя сметка техническа поддръжка на място или дистанционно (на предварително посочен телефон/е-мейл) в официалните работни дни в интервала от 09:00 до 17:30 часа, при заявяване на възникнал проблем;
* Време за реакция при подаване на заявка възникнал проблем: от 20 минути до 120 минути.

4. Място на изпълнение на поръчката:

Централната сграда на МЗХ, София, бул. „Христо Ботев“ №55.

5. Приемането на изпълнението на услугата

Приемането на изпълнението на услугата (внедряването на системата) ще бъде извършено с приемателен протокол, подписан между представители на Възложителя и Изпълнителя.